মেট লাইফের নাফিস আকতার শান্তা লাইফ ইন্স্যুরেন্সের সিইও
জীবন বীমা কোম্পানি শান্তা লাইফ ইন্স্যুরেন্সের প্রধান নির্বাহী কর্মকর্তা (সিইও) হিসেবে দায়িত্ব পেয়েছেন নাফিস আকতার আহমেদ, যিনি এতদিন মেটলাইফ বাংলাদেশের চিফ বিজনেস অফিসারের (সিসিবিও) দায়িত্ব পালন করে আসছিলেন। বুধবার এক সংবাদ বিজ্ঞপ্তিতে শান্তা লাইফ ইন্স্যুরেন্স জানিয়েছে, বীমা খাতের অগ্রগতি ও প্রসারের জন্য বিক্রয় ব্যবস্থাপনা, ব্যবসা উন্নয়ন, বিতরণ, বাজার প্রসারণ ও স্ট্র্যাটেজিক প্ল্যানিংসহ বিভিন্ন ক্ষেত্রে নাফিস আকতার আহমেদের ২২ বছরের কাজের অভিজ্ঞতা রয়েছে।
নতুন দায়িত্ব নিয়ে নাফিস আকতার আহমেদ বলেন, “আমাদের দেশের অর্থনীতিতে জীবন বীমা শিল্পের অপার সম্ভাবনা রয়েছে। আমি নিশ্চিত যে শান্তা লাইফ ইন্স্যুরেন্স এই খাতে গুরুত্বপূর্ণ অবদান রাখতে সক্ষম হবে। “আশা করি আমাদের গ্রাহকবৃন্দ, কর্মকর্তাগণ এবং বীমা উন্নয়ন ও নিয়ন্ত্রণ কর্তৃপক্ষ (আইডিআরএ) আমাদেরকে এই উদ্যোগে সার্বিকভাবে সহযোগিতা করবেন।” দেশের ক্রমবর্ধনশীল জীবন বীমা শিল্পকে আরও সমৃদ্ধ করার পরিকল্পনা থেকে গেল বছর যাত্রা শুরু করে শান্তা লাইফ ইন্স্যুরেন্স।

নাফিস আকতার আহমেদ বলেন, “আমি নিশ্চিত যে শান্তা লাইফ ইন্স্যুরেন্স এ খাতে গুরুত্বপূর্ণ অবদান রাখতে সক্ষম হবে।”